**Informácia pre rodiča dieťaťa alebo fyzickej osoby, ktorej je dieťa zverené do starostlivosti**

**o poskytovaní dotácie na podporu výchovy k stravovacím návykom dieťaťa od 01.09.2023 na deti,**

**ktoré navštevujú posledný ročník materskej školy alebo základnú školu**

V zmysle § 4 ods. 3 písm. a) zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov, je možné dotáciu na podporu výchovy k stravovacím návykom dieťaťa (ďalej len „dotácia na stravu“) poskytnúť na dieťa, ktoré navštevuje **posledný ročník materskej školy** (ďalej len „MŠ“) alebo **základnú školu** (ďalej len „ZŠ“), ak rodič dieťaťa alebo fyzická osoba, ktorej je dieťa zverené do starostlivosti rozhodnutím súdu, **písomne požiada** o poskytnutie dotácie na stravu.

Dotácia na stravu sa bude poskytovať v sume:

* **1,40 eur** za každý deň, v ktorom sa dieťa zúčastnilo výchovno-vzdelávacej činnosti **v poslednom ročníku MŠ1**

odobralo obed,

* **2,10 eur** za každý deň, v ktorom sa dieťa zúčastnilo vyučovanie **v ZŠ na prvom stupni** a odobralo obed,
* **2,30 eur** za každý deň, v ktorom sa dieťa zúčastnilo vyučovanie **v** **ZŠ na druhom stupni** a odobralo obed.

V súvislosti s poskytovaním dotácie na stravu si Vás dovoľujeme tiež informovať, že:

* za vyučovanie v ZŠ sa považuje aj individuálne vzdelávanie bez pravidelnej účasti na vzdelávaná v ZŠ,

pričom dotáciu na stravu je možné poskytnúť len v prípade, ak obed pre dieťa bude odobratý v školskej jedálni,

* dotáciu na stravu je možné poskytnúť na dieťa aj v prípade, ak sa dieťa nestravuje v zariadení školského stravovania z dôvodu, že zdravotný stav dieťaťa podľa posúdenia ošetrujúceho lekára-špecialistu (napr. gastroenterológ, diabetológ, imunológ, alergológ a pod.) vyžaduje osobitné stravovanie a zariadenie školského stravovanie nevie zabezpečiť takéto jedlo. Podmienkou však je, že o stravovanie v školskej jedálni požiadate a Vaše dieťa bude zaradené do zoznamu stravníkov s tým, že školská jedáleň nevie zabezpečiť diétnu stravu (dieťa si diétnu stravu prinesie na konzumáciu v rámci obeda do MŠ alebo ZŠ).

Ak Vaše dieťa navštevuje **ZŠ alebo posledný ročník MŠ** a máte záujem od 01.09.2023 o poskytnutie dotácie na stravu na Vaše dieťa, **je nevyhnutné požiadať o dotáciu na stravu, a to na nižšie uvedonom tlačive (Zápisný lístok).**  **Potrebné tlačivá žiadame doručiť zariadeniu školského stravovania osobne od 10.07.2023 do 14.07.2023 v čase od 8:00 hod. do 13:00 hod. alebo** **elektronicky (podpisané a preskenované tlačivá )na email:** **odhlasovaniezobeda@gmail.com****, a to najneskôr do** **27.07.2023**.

V prípade, ak **nedoručíte túto žiadosť**  zariadeniu školského stravovania v stanovenom termíne, **na dieťa nebude možné** **poskytnúť dotáciu na stravu, až kým v priebehu školského polroka o dotáciu na stravu nepožiadate**. Žiadosť o poskytnutie dotácie na stravu je možné odvolať.

**Mesačný poplatok za stravu a réžijné poplatky**: **1.stupeň**: stravné 0€, réžijné náklady **4€**

 **2.stupeň**: stravné 0€, réžijné náklady **4€**

 **MŠ:** stravné 0,70€x20=**14€** + réžijné náklady **4€**=**18€**

**Zálohová platba - 30,00 € ,** z ktorej sa uhradí obed, ktorý nemôže byť uhradený z dotácie. Táto platba sa uhrádza jednorázovo. Po prečerpaní zálohy sa musí uhradiť nová zálohová platba, na ktorú upozorníme sms správou.

**Noví stravníci si v kancelárií ŠJ musia zakúpiť čip v hodnote 1,92€.**

Na základe uvedeného zákona zákonný zástupca dieťaťa berie na vedomie, že je povinný v prípade **neúčasti** svojho dieťaťana vyučovaní, dieťa zo stravy **včas odhlásiť alebo uhradiť plnú výšku príspevku na stravovanie za jedlo.** Výška príspevku za neodobratý obed pre **1. stupeň: 1,70 €/1 obed, pre 2.stupeň: 1,90 €/1 obed a MŠ 2,10€/1obed.**

**Platba za stravu a réžijné náklady sa uhrádza mesačne vopred do 15. kalendárneho dňa trvalým príkazom alebo platbou cez bankový účet na číslo účtu ŠJ *SK27 1111 0000 0066 1909 9013*. Vrátenie preplatkov za stravu sa uskutoční v mesiacoch júl alebo august. V prípade neprítomnosti žiaka na výchovno – vzdelávacom procese v škole, alebo jeho ochorenia, je povinnosťou zákonného zástupcu odhlásiť žiaka zo stravy v určenom čase a to do 14:00 hod. predchádzajúceho pracovného dňa na t.č. *052 452 36 84* alebo e-mailom** **odhlasovaniezobeda@gmail.com****. Do obedára je možné odobrať len prvý neodhlásený deň. Spätne sa strava neodhlasuje, za neodobratú a včas neodhlásenú stravu sa finančná ani vecná náhrada neposkytuje.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1Deťom v MŠ, ktoré nenavštevuje posledný ročník sa bude dotácia a stravu od 01.09.2023 poskytovať za rovnakých podmienok, ako doteraz, t.j. ak ide o dieťa, ktoré žije v domácnosti, ktorej sa poskytuje pomoc v hmotnej núdzi alebo ktorej príjem je najviac vo výške životného minima.